Benedict Cumberbatch Sertai Spider-Man 3!
Spider-Man 3 terus menyajikan perkembangan yang cukup menarik! Jika sebelum ini telah diberitakan bahawa Jamie Foxx akan kembali memainkan peranannya sebagai Electro dalam filem akan datang, kali ini Benedict Cumberbatch (Doctor Strange) pula dimasukkan dalam senarai pelakon.  Setakat ini tidak dipastikan apa peranan Doctor Strange dalam filem akan datang. Berkemungkinan besar, dia akan mengambil alih tugas mentor kepada Peter Parker dari Tony Stark – Iron Man – yang telah mati dalam filem Avengers: Endgame dan Nick Fury (Samuel L. Jackson) yang kini berada dalam kapal angkasa Skrulls. Spider-Man 3 menyaksikan Tom Holland dan Zendaya kembali sebagai Peter Parker dan MJ, manakala Jacob Batalon dan Marisa Tomei dijangka kembali meneruskan watak masing-masing. Filem terbaru MCU / Sony ini diarahkan oleh  Jon Watts manakala Kevin Fiege dan Amy Pascal bertindak sebagai penerbit eksekutif. Spider-Man 3 akan ditayangkan dipawagam pada 5 November 2021